2)

Muutetaan liite II seuraavasti: a) Korvataan 1.2 kohta seuraavasti: ”1.2 ’kitkakäyrällä’ ominaiskäyrää, joka esittää ilman vierintävastusta lasketun jarrutusvoiman ja tienpinnan ja tietyn akselin välisen normaalivoiman suhteen ajoneuvon jarrutussuhteen funktiona.” b) Korvataan 2.1.4.2 kohdan toinen alakohta seuraavasti: ”Luokkiin Tb, R2b, R3b, R4b ja S2b kuuluvien ajoneuvojen käyttäytymisen tiellä, jolla pito on alentunut, on täytettävä tämän liitteen lisäyksen 1 asiaa koskevat vaatimukset tai liitteen XI vaatimukset, jos ajoneuvossa on lukkiutumattomat jarrut.” c) Korvataan 2.2.2.2 kohta seuraavasti: ”2.2.2.2 Liitteessä I olevan 2.2.1.2.4 kohdan vaatimusten täyttymisen tarkastamiseksi on tehtävä tyyppi 0 -testi vaihde vapaalla ja alkunopeudella 30 km/h. Kun seisontajarrujärjestelmän hallintalaitetta käytetään, keskimääräisen täysin kehittyneen hidastuvuuden ja hidastuvuuden juuri ennen ajoneuvon pysähtymistä on oltava vähintään 1,5 m/s2. Samaa vaatimusta sovelletaan myös liitteessä I olevassa 2.2.1.2.4 kohdassa tarkoitetun apuhallintalaitteen tapauksessa. Testi on suoritettava ajoneuvo kuormitettuna. Jarrujen hallintalaitteeseen kohdistettava voima ei saa olla määriteltyjä arvoja suurempi.” d) Lisätään 2.3.1.4 kohtaan virke seuraavasti: ”Testi voidaan tehdä myös siten, että vaihde on tapauksen mukaan vapaalla jarrutusten aikana.” e) Korvataan 2.3.2.1 kohta seuraavasti: ”2.3.2.1 Luokkien R1, R2, S1, R3a, R4a ja S2a ajoneuvojen sekä sellaisten luokkien R3bja S2b ajoneuvojen, joissa akselien suurimpien teknisesti sallittujen massojen summa on enintään 10 000 kg, käyttöjarrujärjestelmä on testattava siten, että ajoneuvon ollessa kuormitettuna energian syöttö jarruille on sama kuin se, joka on kirjattu saman ajan kuluessa, kun testattavaa kuormitettua ajoneuvoa ajetaan 1,7 kilometrin matka tasaisella 40 km/h:n nopeudella alamäessä, jonka kaltevuus on 7 prosenttia. Luokkien R3a, R4a ja S2a ajoneuvojen sekä sellaisten luokkien R3bja S2b ajoneuvojen, joissa akselien suurimpien teknisesti sallittujen massojen summa on enintään 10 000 kg, tapauksessa tämän vaatimuksen katsotaan täyttyvän myös silloin, kun nämä ajoneuvot ovat läpäisseet 2.5 kohdan mukaisen tyyppi III -testin.” f) Korvataan 2.3.4.2 kohta seuraavasti: ”2.3.4.2 Jos rummun/levyn lämpötilan lisäyksen asymptoottinen arvo on enintään 80 °C, kun ajoneuvoa kuljetetaan tasaisella nopeudella v = 60 km/h tai vedettävän ajoneuvon suurimmalla rakenteellisella nopeudella (sen mukaan, kumpi on pienempi) jarrut vapautettuina, jäännösjarrutusmomentit katsotaan hyväksyttäviksi.” g) Korvataan 2.5.3 kohta seuraavasti: ”2.5.3 R3b ja S2b, kun suurimpien teknisesti sallittujen akselimassojen summa on enintään 10 000 kg,” h) Muutetaan 3.1.1.2 kohta seuraavasti: i) Korvataan ensimmäinen alakohta seuraavasti ”Luokan R tai S jarruttoman ajoneuvon vetämiseen hyväksytyn traktorin on saavutettava 3.1.1.2.1 kohdan mukaisesti vaadittava yhdistelmän vähimmäisteho jarruttamattoman vedettävän ajoneuvon ollessa kytkettynä traktoriin ja kuormitettuna traktorin valmistajan ilmoittamaan enimmäismassaan.” ii) Korvataan kolmannen alakohdan viimeinen virke seuraavasti: ”PM + R = yhdistelmän massa (massa PM + ilmoitettu jarruttoman vedettävän ajoneuvon massa PR)”. i) Lisätään 3.1.3.3 kohdan toiseen alakohtaan luetelmakohta seuraavasti: ”— Seisontajarrujärjestelmää ei saa säätää manuaalisesti jäähtymisjakson aikana.” j) Lisätään 3.1.3.3 kohtaan neljäs alakohta seuraavasti: ”Seisontajarrujärjestelmän staattinen testi kuumana voidaan jättää tekemättä, jos seisontajarrujärjestelmä vaikuttaa vain sellaisiin jarrupintoihin, joita ei käytetä käyttöjarrun käyttämisen aikana.” k) Korvataan 3.1.3.4 kohdan toinen alakohta seuraavasti: ”Jos tätä vaatimusta ei voida täyttää fyysisten rajoitusten vuoksi (esimerkiksi jos tien ja renkaan välinen pito ei ole riittävä, jotta traktori voisi tuottaa tarvittavat jarruvoimat. tai jos 3.1.3.1 kohdassa vaadittu traktorin puhtaasti mekaanisen seisontajarrujärjestelmän teho ei riitä pitämään yhdistelmää paikallaan), vaatimuksen katsotaan täyttyvän, jos tämän liitteen 3.1.3.4.1 kohdan vaihtoehtoinen vaatimus yhdessä liitteessä I olevan 2.2.1.20 kohdan vaatimuksen kanssa täyttyy.” l) Korvataan 3.1.3.4.1, 3.1.3.4.1.1 ja 3.1.3.4.1.2 kohta seuraavasti: ”3.1.3.4.1 Edellä olevan 3.1.3.4 kohdan vaatimuksen katsotaan täyttyvän, kun 3.1.3.4.1.1 kohdassa esitetyt edellytykset täyttyvät käyttöjarrulla varustetun vedettävän ajoneuvon tapauksessa tai kun 3.1.3.4.1.2 kohdassa esitetyt edellytykset täyttyvät jarruttoman tai inertiajarrulla varustetun vedettävän ajoneuvon tapauksessa. 3.1.3.4.1.1 Vaikka traktorin moottori ei ole käynnissä, ajoneuvoyhdistelmä, jonka massa on suurin sallittu, pysyy paikoillaan vahvistetussa kaltevuudessa, kun kuljettaja on ohjauspaikaltaan yhtä hallintalaitetta käyttämällä kytkenyt päälle traktorin seisontajarrujärjestelmän ja vedettävän ajoneuvon käyttöjarrujärjestelmän taikka vain traktorin seisontajarrujärjestelmän. 3.1.3.4.1.2 Traktorin seisontajarrujärjestelmä kykenee pitämään paikoillaan traktorin, joka on kytketty jarruttomaan tai inertiajarrulla varustettuun vedettävään ajoneuvoon, kun yhdistelmän massa on testausselosteessa mainittu suurin yhdistelmän massa PM + R. Tämä massa määritetään seuraavasti: a) jarruttamaton vedettävä ajoneuvo: PM + R = yhdistelmän massa (massa PM + ilmoitettu jarruttoman vedettävän ajoneuvon massa PR) 3.1.1.2 kohdan mukaisesti, b) inertiajarrulla varustettu vedettävä ajoneuvo: PM + R = yhdistelmämassa (massa PM + ilmoitettu inertiajarrulla varustetun vedettävän ajoneuvon massa valmistajan määrittelemänä), PM = traktorin massa (tapauksen mukaan, mukaan luettuina mahdollinen lisäpaino tai lisäkuorma tai molemmat).” m) Korvataan 3.2.1.3 kohdan viides alakohta seuraavasti: ”Testausnopeus on 60 km/h tai vedettävän ajoneuvon suurin rakenteellinen nopeus sen mukaan, kumpi on pienempi.” n) Korvataan 3.2.3 kohta seuraavasti: ”3.2.3 Automaattinen jarrujärjestelmä Liitteessä I olevassa 2.2.1.17.1 ja 2.2.1.18.5 kohdassa tarkoitetun häiriön varalta automaattijarrutuksen jarrutustehon on oltava vähintään 13,5 prosenttia suurimmasta staattisesta pyöräkuormasta, kun testi tehdään kuormatulla ajoneuvolla nopeudesta 40 km/h tai 0,8 vmax (sen mukaan, kumpi on pienempi). Pyörien lukkiutuminen sallitaan, kun teho on suurempi kuin 13,5 prosenttia.” o) Muutetaan lisäys 1 seuraavasti: i) Korvataan 1.1.3 kohta seuraavasti: ”1.1.3 Kuitenkin 1.1.1 ja 1.1.2 kohdassa mainittuihin luokkiin kuuluvien ajoneuvojen, joissa on luokan 1 tai 2 (traktorit) tai luokan A tai B (vedettävät ajoneuvot) lukkiutumaton jarrujärjestelmä, joka on liitteen XI asianomaisten vaatimusten mukainen, on täytettävä myös tämän lisäyksen asiaankuuluvat vaatimukset seuraavin poikkeuksin:” ii) Lisätään 1.1.5 ja 1.1.6 kohta seuraavasti: ”1.1.5 Tämän lisäyksen vaatimuksia sovelletaan jarrulaitteisiin, jotka on varustettu läpimitaltaan suurimmilla renkailla, jotka valmistaja on tarkoittanut käytettäväksi kyseisen tyypin ajoneuvossa. 1.1.6 Tässä liitteessä oleviin kaavioihin 1, 2 ja 3 liittyvien pitokyvyn hyödyntämistä ja yhteensopivuutta koskevien vaatimusten täyttyminen on osoitettava laskelmilla.” iii) Korvataan 3 kohta seuraavasti: ”3. Luokan T traktoreita koskevat vaatimukset 3.1 Kaksiakseliset traktorit 3.1.1 Kun k:n arvo on 0,2–0,8: Tässä kohdassa vahvistetut vaatimukset eivät vaikuta jarrutustehoa koskevien liitteen II vaatimusten soveltamiseen. Jos tämän kohdan säännösten mukaisesti tehdyissä testeissä saavutetaan liitteessä II vahvistettuja tehoja suuremmat jarrutustehot, kitkakäyrää koskevia määräyksiä sovelletaan kuitenkin suorien k = 0,8 ja z = 0,8 määrittämillä kaavion 1 alueilla. 3.1.2 Kun jarrutussuhde on 0,15–0,30: 3.1.2.1 Kunkin akselin kitkakäyrät sijaitsevat kahden ihannekitkakäyrän kanssa samansuuntaisen, yhtälöllä k = z + -0,08 saadun suoran välillä kaavion 1 mukaisesti, ja jarrutussuhteella z ≥ 0,3 taka-akselin kitkakäyrä noudattaa seuraavaa epäyhtälöä: 3.1.3 Traktorit, jotka on hyväksytty vetämään paineilmajarrujärjestelmillä varustettuja luokkien R3b, R4b ja S2b ajoneuvoja 3.1.3.1 Jarrun hallintalaitteella tehtävässä täysjarrutuksessa on syöttöjohdon ja paineilman ohjausjohdon liitospäässä oltava 650–850 kPa:n paine ajoneuvon kuormitustilasta riippumatta, kun testi suoritetaan energianlähde pois kytkettynä, syöttöjohto suljettuna ja 0,5 litran säiliö liitettynä paineilmaohjausjohtoon sekä järjestelmän paineen ollessa kytkentä- ja katkaisutasolla. 3.1.3.2 Sähköisellä ohjausjohdolla varustettujen ajoneuvojen osalta käyttöjarrujärjestelmän hallintalaitteella tehtävässä täysjarrutuksessa on saatava 650–850 kPa:n painetta vastaava digitaalinen vaatimusarvo (ks. standardi ISO 11992:2003 sekä ISO 11992-2:2003 ja sen muutos 1:2007). 3.1.3.3 Näiden arvojen on oltava traktorissa todistettavasti mitattavissa sen ollessa irrotettuna vedettävästä ajoneuvosta. Jäljempänä 3.1.6, 4.1 ja 4.2 kohdassa tarkoitettujen kaavioiden yhteensopivuusalueita ei pitäisi laajentaa 750 kPa:n ja/tai vastaavan digitaalisen vaatimusarvon yli (ks. standardi ISO 11992:2003 sekä ISO 11992-2:2003 ja sen muutos 1:2007). 3.1.3.4 On varmistettava, että syöttöjohdon liittimessä on vähintään 700 kPa:n paine järjestelmän paineen ollessa kytkentätasolla. Tämä paine on osoitettava käyttämättä käyttöjarruja. 3.1.4 Traktorit, jotka on hyväksytty vetämään nestejarrujärjestelmillä varustettuja luokkien R3b, R4b ja S2b ajoneuvoja 3.1.4.1 Testaus suoritetaan tyhjäkäyntinopeudella niin, että energianlähde on käytössä, moottorin kierrosnopeus on 2/3 suurimmasta nopeudesta ja vedettävän ajoneuvon simulaattorin ohjausjohto on liitettynä hydrauliseen ohjausjohtoon (liitteessä III oleva 3.6 kohta). Kun jarrutuksen hallintalaitteella tehdään täysjarrutus, paineen hydraulisessa ohjausjohdossa on oltava välillä 11 500–15 000 kPa ja apujohdossa välillä 1 500–3 500 kPa riippumatta siitä, mikä ajoneuvon kuormitustila on. 3.1.4.2 Näiden arvojen on oltava traktorissa todistettavasti mitattavissa sen ollessa irrotettuna vedettävästä ajoneuvosta. Jäljempänä 3.1.6, 4.1 ja 4.2 kohdassa tarkoitetuissa kaavioissa määriteltyjä yhteensopivuusalueita ei pidä laajentaa arvon 13 300 kPa yli. 3.1.5 Kohtien 3.1.1 ja 3.1.2 vaatimusten noudattamisen todentaminen 3.1.5.1 Edellä olevan 3.1.1 ja 3.1.2 kohdan vaatimusten noudattamisen todentamiseksi valmistajan on ilmoitettava etu- ja taka-akselien kitkakäyrät, jotka lasketaan seuraavien kaavojen mukaisesti. Käyrät on esitettävä molemmissa seuraavissa kuormitusolosuhteissa: 3.1.5.1.1 kuormittamattomana niin, että massa on enintään valmistajan ilmoituslomakkeessa ilmoittama pienin massa; 3.1.5.1.2 kuormitettuna; kun kuorman jakautumiselle on useita vaihtoehtoja, valitaan vaihtoehto, jossa etuakseli on eniten kuormitettuna, 3.1.5.2 Erityiset vaatimukset traktoreille, joiden kaikki akselit jokapyöräveto kytkee toisiinsa pysyvästi ja kiinteästi (100-prosenttinen lukkiutuminen) tai jotka jokapyöräveto jarrutettaessa kytkee toisiinsa automaattisesti (100-prosenttinen lukkiutuminen) 3.1.5.2.1 Edellä olevan 3.1.5.1 kohdan mukaista matemaattista todentamista ei tarvita. 3.1.5.3 Pysyvästi jokapyörävetoiset traktorit, jotka eivät kuulu 3.1.5.2 kohdan soveltamisalaan 3.1.5.3.1 Jos 3.1.5.1 kohdan mukaista matemaattista todentamista ei ole mahdollista suorittaa jokapyörävetoisten tai sellaisten ajoneuvojen osalta, joissa jokapyöräveto kytkeytyy toimintaan jarrutettaessa, valmistaja voi sen sijaan pyörien lukkiutumisjärjestystä koskevalla testillä todentaa, että etupyörät lukkiutuvat joko ennen takapyöriä tai samanaikaisesti niiden kanssa. 3.1.5.4 Jos kuitenkin kyseessä on traktori, jossa jokapyöräveto kytkeytyy automaattisesti, kun jarruttaminen aloitetaan ajoneuvon nopeuden ollessa yli 20 km/h, mutta jossa jokapyöräveto ei kytkeydy automaattisesti, kun käyttöjarrua käytetään nopeuden ollessa enintään 20 km/h, ei vaadita 3.1.5.1 kohdan vaatimusten täyttymisen todentamista, kun jokapyöräveto ei kytkeydy toimintaan jarrutettaessa. 3.1.5.5 Menettely 3.1.5.3 kohdan vaatimusten täyttymisen todentamiseksi 3.1.5.5.1 Pyörien lukkiutumisjärjestys on testattava kuormitetulla ja kuormittamattomalla ajoneuvolla tienpinnoilla, joiden kitkakerroin on sellainen, että ensimmäisen akselin pyörät lukkiutuvat jarrutettaessa jarrutussuhteilla 0,55–0,8 jäljempänä 3.1.5.5.2 kohdassa annetusta testin alkunopeudesta. 3.1.5.5.2 Testinopeus: 0,9 vmax mutta enintään 60 km/h. 3.1.5.5.3 Käytetty poljinvoima voi ylittää liitteessä II olevan 3.1.1 kohdan mukaiset sallitut käyttövoimat. 3.1.5.5.4 Poljinvoimaa käytetään siten, että toinen pyörä ajoneuvossa lukittuu 0,5–1 sekunnin kuluessa jarrutuksen aloittamisesta, ja sitä lisätään kunnes yhden akselin molemmat pyörät lukittuvat (myös muita pyöriä voi lukittua testin aikana, esimerkiksi samanaikaisen lukittumisen tapauksessa). 3.1.5.5.4.1 Jos toinen pyörä ei kuormitettuna tehtävässä testissä lukkiudu 1 sekunnin kuluessa, testi voidaan jättää tekemättä, kunhan kuormittamattomana tehtävässä testissä voidaan osoittaa lukkiutuminen 3.1.5.5.4 kohdassa vahvistetuissa olosuhteissa. Jos toinen pyörä ei lukkiudu 1 sekunnin kuluessa myöskään kuormittamattomana tehtävässä testissä, tehdään kolmas, ratkaiseva testi tienpinnoilla, joiden kitkakerroin on enintään 0,3, testinopeuden ollessa 0,8 vmax mutta enintään 60 km/h. 3.1.5.5.4.2 Edellä olevan 3.1.5.5 kohdan mukaisissa testeissä tarkoitetaan etu- ja takapyörien samanaikaisella lukkiutumisella tilannetta, jossa taka-akselin viimeisen (toisen) pyörän ensimmäisestä lukkiutumisesta etuakselin taka-akselin viimeisen (toisen) pyörän ensimmäiseen lukkiutumiseen kuluu enintään 0,3 sekuntia. 3.1.6 Traktorit, jotka on hyväksytty vetämään vedettäviä ajoneuvoja 3.1.6.1 Jarrutussuhteen TM/FM ja paineen pm välisen suhteen on oltava kaaviossa 2 esitettävillä alueilla, kun paine on välillä 20–750 kPa (paineilmajarrujärjestelmässä) ja välillä 350–13 300 kPa (nestejarrujärjestelmässä). 3.2 Traktorit, joissa on enemmän kuin kaksi akselia Ajoneuvoihin, joissa on enemmän kuin kaksi akselia, sovelletaan 3.1 kohdan vaatimuksia. Edellä olevan 3.1.2 kohdan vaatimukset jarrujen lukitusjärjestyksen osalta katsotaan täytetyiksi, jos jarrutussuhteen ollessa 0,15–0,30 ainakin yhden etuakselin pyörien hyödyntämä pitokyky on suurempi kuin ainakin yhden taka-akselin pyörien hyödyntämä pitokyky.” iv) Korvataan 6.1 kohta seuraavasti: ”6.1 Ajoneuvot, joka täyttävät tämän lisäyksen vaatimukset ajoneuvon pyöräntuennan mekaanisesti ohjaaman laitteen avulla, on varustettava delegoidun asetuksen (EU) 2015/208 24 artiklassa vahvistettujen vaatimusten mukaisilla merkinnöillä ja asianomaisilla tiedoilla laitteen liikevarasta ajoneuvon kuormitettua ja kuormittamatonta tilaa vastaavien sijaintien välillä sekä muilla tiedoilla, joiden avulla laitteen asetus voidaan tarkastaa.” v) Korvataan 6.3 kohdan toinen virke seuraavasti: ”Esimerkki paineilma- tai nestejarrujärjestelmällä varustetussa ajoneuvossa olevaa mekaanisesti ohjattua laitetta koskevista merkinnöistä annetaan komission täytäntöönpanoasetuksen (EU) 2015/504 (*1) 5 artiklassa vahvistettujen vaatimusten mukaisesti. (*1) Komission täytäntöönpanoasetus (EU) 2015/504, annettu 11 päivänä maaliskuuta 2015, Euroopan parlamentin ja neuvoston asetuksen (EU) N:o 167/2013 täytäntöön panemisesta siltä osin kuin kyse on maa- ja metsätaloudessa käytettävien ajoneuvojen hyväksyntään ja markkinavalvontaan sovellettavista hallinnollisista vaatimuksista (EUVL L 85, 28.3.2015, s. 1).”" vi) Korvataan kaavion 2 otsikko seuraavasti: ”Jarrutussuhteen TM/FM ja liitospään paineen pm sallittu suhde luokkien T ja C traktoreissa, joissa on paineilma- tai nestejarrujärjestelmä”